kardosdrur/scandi-wiki huggingface dataset:
Vilhelm af Bretagne

Vilhelm af Bretagne (fransk: Guillaume le Breton; c. 1180 – c. 1225) var en fransk krønikeskriver og digter, der som navnet indikerer, stammer fra Bretagne.

Han kom fra ydmyge kår. I en alder af 12 begyndte han en karriere i kirken og studerede i Mantes-la-Jolie og senere på Universitetet i Paris, efterfølgende blev han præst for den franske konge Filip August, som ansatte ham til at udfører diplomatiske opgaver. I år 1200 var han i Rom for at mægle for kongen med Pave Innocens i en sag vedrørende kongens separation fra den dansk/franske dronning Ingeborg af Danmark. I 1204 befandt hans sig på slottet Château-Gaillard under dets belejring. Herefter pådrog kongen ham opgaven med at uddanne kongens søn Peter Karlotus, som senere blev biskop i Noyon. I 1214 var han øjenvidne til Slaget ved Bouvines.

Vilhelm kendes fra de to overleverede værker Philippide og Gesta Philippi H. Regis Francorum. Hvoraf Philippide er et digt på latin, i tre versioner skrevet af Vilhelm, indeholdende en række interessante detaljer om Filip August, samtiden og informationer omkring militære anliggender der viser, at William var en glimrende latinsk lærd. Digtet er baseret på Vergils Æneiden og indeholdte i dets endelige form from 1217 tolv sange med næsten 10.000 vers.

Gesta er en forkortelse af et værk af krønikeskriver Rigord der havde skrevet en biografi over Filip August fra 1179 til 1206, og som blev forsat af Vilhelm fra 1207 til 1220.

Begge værker at kendetegnet ved en rosende hyldest til Filip August, men trods en ikke altid lige neutral tilgang til emnet er hans forfatterskab alligevel værdifuldt, fordi han havde personligt kendskab til mange af de faktiske omstændigheder, som han beretter om. Begge værker indgår i Grandes Chroniques de France. Han skrev også et digt Karlotis, dedikeret til Charlot, som er tabt.

Vilhelms værker er blevet redigeret med en introduktion af Henri Delaborde og udgivet som œuvres de Rigord et de Guillaume le Breton (Paris, 1882-1885), og er blevet oversat til fransk af François Guizot i Collection des Mémoires relatifs a l'histoire de France, vol. XI og XII (Paris, 1823-1835). Se Delaborde introduktion samt Auguste Molinier i Les Sources de l'histoire de France, vol. III (Paris, 1903).

Kronikører
Historikere fra middelalderen
Sinne Eeg

Sinne Eeg (født 1. september 1977 i Lemvig) er en dansk jazzsangerinde, sangskriver og underviser. Hun debuterede med sit første album i 2003.

Sinne Eeg er uddannet fra Vestjysk Musikkonservatorium i Esbjerg, hvor hendes studier bl.a. bragte hende til Janet Lawson i New York. Hun har siden undervist på konservatoriet i Esbjerg.

Sinne Eeg fik udgivet sit debutalbum "Sinne Eeg" i november 2003, og har efterfølgende indspillet yderligere fem solo-albums, ligesom hun har optrådt og turneret med flere bands, heriblandt flere turnéer med Danmarks Radios Big Band. Hun har turneret flere gange udenlands i Europa, Japan, Kina og USA. Når hun er i Danmark, optræder hun jævnligt på jazz-klubben La Fontaine i København.

Musikudgivelser 
 Sinne Eeg (2003)
 Waiting For Dawn (2007)
 Kun En Drøm  (2008)
 Don't Be So Blue (2010)
 The Beauty Of Sadness (2012)
 Face The Music (2014)
 Dreams (2017)
 Live at the Millfactory (2018) 
 We’ve just begun (2019)

fællesudgivelser 
 Abrikostræet (2005)Med Mads Vinding og Lise Marie Nedergaard (fortæller og forfatter).
 Merry Christmas, Baby (2009)Med Bobo Moreno og Danmarks Radios Big Band.
 Eeg - Fonnesbæk (2015)Med bassist Thomas Fonnesbæk.

Priser 
Sinne Eeg har modtaget flere priser for sin musik, heriblandt:
 2007: Danish Music Award (DMA), "Bedste vokal jazz udgivelse" for albummet Waiting For Dawn.
 2007: Holstebro Kommunes Musikpris.
 2009: P2 Jazz Prisen fra Danmarks Radio.
 2010: DMA, "Bedste vokal jazz udgivelse" for albummet Don't Be So Blue.
 2014: DMA, "Bedste vokal jazz udgivelse" for albummet Face The Music.
 2014: Ben Webster Prisen
 2014: Prix du Jazz Vocal tildelt af det franske Académie du jazz for albummet Face The Music.
 2016: Dronning Ingrids Hæderslegat.

Referencer

Kilder 
 sinnemusic.dk: Sinne Eeg - Sanger og sangskriver

Ekstern henvisning 
 

Jazzmusikere fra Danmark
Sangere fra Danmark
Personer fra Lemvig
Danskere i 2000-tallet
Personer i Kraks Blå Bog
Modtagere af Ben Webster Prisen
Arnaud Amaury

Arnaud Amaury eller Arnaud Amalric (død 1225 i Frankrig) var abbed af Poblet (1196-1198) og abbé af Grand Selve (1198-1202).. Desuden var han den syvende abbed af Cîteaux (1200-1212) og ærkebiskop af Narbonne (1212-1225). Som pavelig legat var han bemyndiget til at føre den åndelige kamp mod katharernes kætteri under det albigensiske korstog. Dette var en kamp, som han udkæmpede i nært samarbejde med den militære magt, anført af Simon de Montfort.

«Il fut une abbaye de l’ordre de Cîteauxprès de Leira, et appelée Poblet,
et un bien brave homme en fut l’abbé.Puis Dieu en fit le chef de tout Cîteaux,
Et ce saint homme, avec d’autres, partitEn terre d’hérétiques, et bien les instruisit».
(Guillaume de Tudèle, La chanson de la Croisade)

Han kan have spillet en fremskudt rolle under plyndringen af Béziers og massakren på byens borgere den 22. juli 1209. Legenden fortæller, at da byen blev indtaget, blev han spurgt om, hvordan man skulle skelne mellem katolikker og katharer, og at han til det svarede Caedite eos! Novit enim Dominus qui sunt eius! («Dræb dem alle. Herren genkender sine egne»)..

Imidlertid findes dette citat ikke i samtidige historiske kilder. De forekommer for første gang i Dialogus miraculorum («Mirakelkdialogen»), et værk skrevet tres år senere af den tyske cisterciensermunk Caesarius af Heisterbach.

Referencer 

Côte-d'Or
Cisterciensere
Biskopper fra Frankrig
Annise Parker

Annise Danette Parker (født 17. maj 1956) er en amerikansk politiker og den nye borgmester i Houston, Texas. Hun er den første åbent homoseksuelle borgmester som blev valgt til en stor amerikansk by. Parker fik 53 % af stemmerne. Hun er medlem af det demokratiske parti og har arbejdet på byrådet elleve år. Hun bor sammen med sin partner, Kathy Hubbard, og deres 2 børn.

Eksterne henvisninger 

 Officiel hjemmeside for Annise Parker 
 Office of the City Controller for Houston official website

Personer fra Houston
Borgmestre fra USA
Universidad Complutense de Madrid

Universidad Complutense de Madrid er det mest prestigefyldte universitet i Spanien og et af de ældste i verden, der fortsat eksisterer. Det er beliggende i landets hovedstad, Madrid, og har omkring 85.000 indskrevne studerende. 

Universitetets historie går tilbage til middelalderen, da kong Sancho 4. af Castillien og Leon i 1293 etablerede Studium Generale. Pave Alexander 6. godkendte i 1499 at omdanne til et komplet universitet, der blev kaldt Universitas Complutensis efter Complutum, der var det latinske navn for Alcalá de Henares, hvor universitetet oprindeligt var placeret. Det blev i 1836 flyttet til Madrid og skiftede i 1954 navn til det nuværende. Samtidig blev de natur- og sundhedsvidenskabelige studier flyttet til Universidad Politécnica de Madrid.

Eksterne henvisninger 
 Universitetets hjemmeside

Etableret i 1293
Madrid
Universiteter i Spanien
Margareta af Leuven

Margareta af Leuven ("Marguerite la Fière"; 1207 – 1225) var en belgisk jomfru, kro-servitrice, som led martyrdøden og blev ophøjet som helgen af Pave Piusi 1905. Hendes mindesdag er den 2. september.

Margareta blev født, levede og døde i den belgiske by Leuven. Som teenager blev Margareta ansat som servitrice ved slægtning Auberts kro. I 1225 besluttede Aubert og hans kone sig for at sælge kroen for at indtræde i en religiøs orden. Under deres sidste nat i kroen brød nogle røvere ind i huset og afkrævede dem deres alle deres penge. Da parret værgede sig ved dette, blev de myrdet. Netop som røveren skulle til at begive sig af sted, opdagede de Margareta. Hun indså, hvad der var hændt, og gerningsmændene førte hende til en øde plads ved floden Dijle i nærheden for der også at myrde hende. En af røverne tilbød hende at slippe bort, hvis hun lovede at tie om mordet på værtshusparret. Margareta værgede sig for at samarbejde og fik da halsen skåret over; hendes krop kastede de derpå i floden.

Ifølge legenden ledte overnaturligt lys og lyden af englesang til, at Margaretas krop blev fundet. Præsterne i Sint-Pieterskerk i Leuven lod hende krop begrave. Ved hendes grav indtraf efterfølgende en række mirakler.

Kilder 
 Cruz, Joan Carroll, Secular Saints: 250 Canonized and Beatified Lay Men, Women and Children. Rockfors, Illinois: TAN Books and Publishers, Inc. 1989. 
 The Book of Saints: A Dictionary of Servants of God. 6th ed. London: Cassell 1994. 

Helgener
Personer fra Leuven
Christian Fürchtegott Gellert

Christian Fürchtegott Gellert (født 4. juli 1715 i Hainichen ved Freiberg i Erzgebirge, død 13. december 1769 i Leipzig) var en tysk digter.

Hans far var præst og hans barndom forløb i små kår og under mange afsavn. I 1729 kom han ind på Fyrsteskolen i Meissen, hvorefter han studerede teologi i Leipzig 1734—38. Han vendte nu hjem for at blive hjælpepræst hos sin far, men allerede hans første prædiken, under hvilken han tabte tråden, overbeviste ham om, at den teologiske løbebane måtte opgives.

Han blev i stedet i 1739 huslærer hos familien von Lüttichau i nærheden af Dresden, men begav sig to år efter atter til Leipzig for at fortsætte sin litterære uddannelse og navnlig studere engelsk og fransk litteratur. Han blev medarbejder ved tidsskriftet Bremer Beiträge, hvori han i 1745 og 1747 offentliggjorde sine lystspil Die Betschwester og Das Los in der Lotteri.

Han besluttede nu at slå ind på den akademiske vej, tog magistergrad og begyndte at holde forelæsninger, der blev modtaget med bifald. I 1757 blev han udnævnt til ekstraordinær professor og holdt forelæsninger over digtekunst, veltalenhed og moral. Som universitetslærer var han afholdt på grund af sin hjælpsomhed over for de unge og sin redelige personlighed.

Sin popularitets og berømmelses højde nåede Gellert da Frederik den Store af Preussen gæstede Leipzig i 1760 og lod ham kalde til sig. Kongen udtalte sin tilfredshed med den prøve, han fik på Gellerts fabler, og kaldte ham "den fornuftigste blandt alle I tyske lærde mænd".

Gellert afslog at blive ordentlig professor da tiltagende sygdom havde svækket hans arbejdskraft. Han udgav yderligere Lehrgedichte und Erzåhlungen (1754), Geistliche Oden und Lieder (1757) og Sammlung vermischter Schriften (1757). Hans roman, Das Leben der schwedischen Gräfin von G*** (1746), er en uheldig efterligning af Samuel Richardsons sentimentale romaner.

Da døden afsluttede hans med tålmodighed bårne lidelser, som de baderejser, hans velyndere bekostede ikke havde kunnet lindre, var alle enige i deres bedømmelse af hans retsindige og elskværdige personlighed. Hans fabler og fortællinger, der er blevet oversat til næsten alle kultursprog, har bevaret hans navn ved deres evne til komisk karakteristik af hans samtids borgere og deres liv.

Svagere er hans lystspil, og Moralische Vorlesungen, som blev udgivet efter hans død, har mindre interesse end Briefe, som har deres varige historiske værd. Gellerts Sämtliche Werke udkom i 10 bind i Leipzig i 1787.

Kilder 

 
 Louis bobé, "C. F. Gellert i hans Forhold til Danmark og danske Studerende i Leipzig" i: Historisk Tidsskrift, Bind 8. række, 4 (1912 - 1913) 2, s. 20-37.

Digtere fra Tyskland
Ansatte ved Leipzigs Universitet
Salmonsens
Marguerite Huré

Marguerite Huré (1895-1967) var en fransk mosaikkunstner. Hun anses for at være den kunstner der var først med abstrakte motiver i fransk religiøs glasfremstilling.

Marguerite studerede under glaskunstner Émile Ader indtil hun stiftede sit eget atelier i 1920. Hun arbejdede med mange kunstnere, heriblandt Maurice Denis, Georges Desvallières, Marie Alain Couturier, Valentine Reyre og Jean Bazaine; blandt de arkitekter hun har samarbejdet var Auguste Perret, med hvem hun arbejdede på dekorationer til Notre-Dame du Raincy, kapellet til en skole i Chalon-sur-Saône, og Saint-Joseph du Havre. Hendes arbejde kan også findes på Notre-Dame-des-Missions-du-Cygne d'Enghien i Épinay-sur-Seine.

Hure var stolt af sin uafhængighed på et arbejdsområde der ellers var domineret af mænd, og hun blev ofte set ryge pibe. Dette førte til hende får kaldenavnet Jeune fille à la pipe. Hun var også opfinder af en teknik, kaldet brique Hure, hvilken hun modtog et patent på i 1930. Hun døde i 1967.

Kunstnere fra Frankrig
Anton Graff

Anton Graff (født 18. november 1736 i Winterthur i Schweiz, død 22. juni 1813 i Dresden) var en schweizisk-tysk portrætmaler.

Efter læretiden under Johann Ulrich Schellenberg i sin fødeby levede han en række år i Augsburg som portrætmaler, fra 1766 i Dresden, hvor han som akademiprofessor og hofmaler udfoldede en overordentlig rig virksomhed med historiske og allegoriske billeder i tidens smag og med portrætter.

Disse — i sin fortegnelse opfører han henved 300 sådanne og i øvrigt henved 1000 originalmalerier — har bevaret deres levedygtighed allerede ved deres emner, idet samtidens betydeligste personligheder har siddet for ham: Lessing, Herder, Gellert, Moses Mendelssohn, Schiller, Gluck et cetera, men interesserer også kunstnerisk ved naturtro, ofte åndfuld karakteristik, der med sin oprindelighed hæver dem op over tidens modesmag, og ved frisk kolorit og utvungen behandling.

Han har også raderet enkelte blade og udført en del tegninger med sølvstift. Sønnen Karl Anton (1774—1832) var en anset landskabsmaler.

Billedgalleri

Kilder

Eksterne henvisninger 

 

Malere fra Tyskland
Malere fra Schweiz
Hofmalere
Personer fra Winterthur
Salmonsens

Tyskere i 1700-tallet
Tyskere i 1800-tallet
Itilleqerklæringen

Itilleqerklæringen er en fælles principerklæring mellem Danmarks regering og Grønlands landsstyre om Grønlands medvirken og inddragelse i udenrigs- og sikkerhedspolitikken. Erklæringen skulle sikre at Grønlands interesser blev hørt, specielt da USA bad om at måtte modernisere Thule-radaren i 2003 i forbindelse med landets planer om missilskjoldet. Erklæringen faldt i forlængelse med den grønlandsk-dansk selvstyrekommission der var blevet nedsat i 2000, med fokus på større grønlandsk selvstyre, som blev indført i 2009, efter en stor del af den grønlandske befolkning sagde ja til øget grønlandsk selvstyre i en folkeafstemning den 25. september 2008.
Den blev underskrevet i Itilleq den 14. maj 2003.

Eksterne henvisninger 

 Statsministeriets hjemmeside
 Grønlands Hjemmestyres hjemmeside

Grønlands politik
Nordøsten forlag

NordØsten Forlag, grundlagt i 2004 af Hugo Hørlych Karlsen og Petra Vestergaard Pedersen, er et dansk forlag, der udgiver litteratur, ebøger, CD og DVD indenfor klassisk og moderne skønlitteratur, kultur- og religionshistorie, den maritime kultur og sømænds dans og musik, klassiske kinesiske livsfilosofiske værker, og behandlingsformer i relation til den klassiske kinesiske medicin og daoismen.
 
Blandt forlagets forfattere og kunstnere er: Chili Turèll, Lotus Turèll, Jørgen Buhl, Torben Buhl, Laozi, Annie Nielsen, Tina Mette Rasmussen, Hugo Hørlych Karlsen, Petra Vestergaard Pedersen, Sten Svensson.

Eksterne links 
 Forlagets website 

Etableret i 2004
Forlag fra Danmark
Home (Julie-album)

Home er debutalbummet fra den dansk-grønlandske sangerinde Julie, der blev udgivet den 17. februar 2003. Albummet lå på den danske album-hitliste i over ét år.

Trackliste

Hitlisteplacering

Referencer 

Julie-album
Album fra 2003
Maldivernes centralbank

Maldivernes centralbank (Maldives Monetary Authority – MMA) er centralbanken på Maldiverne.

MMA blev etableret den 1. juli 1981, og har ifølge centralbankloven (MMA act) lov til at udstede valuta. Den skal også regulere tilgangen af maldiviske rufiyaa, regulere og overvåge den finansielle sektor, formulere og implementere pengepolitikken samt være rådgiver overfor Maldivernes regering. 

Centralbankens hovedmål i pengepolitikken er prisstabilitet, dvs. stabil og lav inflation. Valutaen (rufiyaa) er låst til den amerikansk dollar.

Centralbankens uafhængighed af regeringen blev sikret ved et tillæg i centralbankloven i 2007, hvor bl.a. rollen som centralbankdirektør blev adskilt fra rollen som finansminister. Som en følge af dette tillæg var centralbanken uden direktør fra den 7. april 2007, da Qasim Ibrahim måtte trække sig fra stillingen og koncentrere sig om arbejdet som finansminister, og frem til den 8. august samme år, da Abdulla Jihad blev udnævnt til ny centralbankdirektør. 

Bankvirksomhed er et ungt erhverv på Maldiverne – den første bank blev etableret her i 1974.

Centralbankdirektør 
Pr. oktober 2009 er Fazeel Najeeb centralbankschef. Han blev udnævnt den 14. oktober 2008. Vicecentralbankschef er Aishath Zahira.

Referencer

Eksterne link 
 Officiel hjemmeside

Centralbanker
Centralbank
Etableret i 1981
Copenhagen Accord

Copenhagen Accord er en ikke-juridisk bindende hensigtserklæring, som COP15's delegerede blev enige om at tage stilling til. Den udkom til slutningen af klimatopmødet i København, efter større uenigheder og konflikter, bl.a. om den danske tekst.

Respons 
EU betegnede klimakonferencen og Copenhagen Accord som en "katastrofe".
Sydafrika mener at Copenhagen Accord er "uacceptabel".
G77 mener, at klimamidlerne, som Copenhagen Accord sikrer, kun vil hjælpe få udviklingslande.
Australien var tilfreds, men "ville gerne have mere".
Indien var tilfreds, men mente ikke at den bidrog til en fremtidig aftale.
USA mente at der skal bygges videre på aftalen i fremtiden. De sagde også: "Vi er kommet langt, men der er meget længere at gå.".
Storbritannien sagde: "Vi har udarbejdet en begyndelse", men også "vi skal lave en juridisk bindende aftale hurtigst muligt.". Gordon Brown har også anklaget nogle få lande for at bremse konferencen.
Kinas delegerede mener, at mødet endte med et positivt resultat, som alle bør være tilfredse med. Kinas premierminister, Wen Jiabao, sagde, at den svage aftale var grundet mistillid mellem flere nationer: "For at imødekomme klimaændringerne skal det internationale samfund styrke tilliden til hinanden, opnå enighed, gøre en ambitiøs indsats og styrke samarbejdet mellem hinanden".
Briasiliens klimaændringsambassadør beskrev aftalen som "skuffende".
Maldivernes, Venezuelas og Tuvalus repræsentanter var utilfredse med udfaldet.
Bolivias præsident, Evo Morales, sagde: "Mødet mislykkedes. Det er uheldigt for vores planet. Problemet var den manglende politiske vilje, af en lille gruppe lande, ledet af USA.".

Kritik 
Copenhagen Accord har modtaget megen kritik. Blandt andet:
Copenhagen Accord er ikke i sig selv en juridisk bindende aftale.
Ingen beslutning om en juridisk bindende aftale, som skal efterfølge Kyoto-aftalen, blev truffet.
Aftalen sætter ikke reelle krav til reduktion af drivhusgasser.
Aftalen blev kun underskrevet af 5 nationer.
Tilskuddet på 100 milliarder dollars om året til udviklingslandende vil muligvis ikke være på plads før 2020.
Der er ingen information eller garanti for, hvor klimamidlerne vil komme fra.
Der er ingen aftale om, hvor meget de enkelte lande vil bidrage til, eller tage fra klimamidlerne.
De delegerede "tog stilling til" aftalen, i stedet for at vedtage den.
G77's leder mener, at klimamidlerne, som Copenhagen Accord sikrer, kun vil hjælpe få udviklingslande.

Se også 
Global opvarmning
Drivhuseffekt
Kuldioxid
Forurening

Eksterne henvisninger og kilder

Noter

Henvisninger
Copenhagen Accord
FN
Klimapolitik
Traktater
Al Kooper

Al Kooper (født Alan Peter Kuperschmidt; 5. februar 1944) er en Amerikansk sangskriver, pladeproducer og musiker, der formentlig er bedst kendt for at skabe gruppen Blood, Sweat & Tears, selv om han ikke blev længe nok til at opleve gruppens berømmelse. Han har bl.a. været studiemusiker for Bob Dylan og han samlede guitaristerne Mike Bloomfield og Stephen Stills fra CSNY til optagelserne albummet Super Session.

Eksterne henvisninger 

 
 

Rockmusikere fra USA
Uruguays departementer

Uruguay er inddelt i nitten departementer (departementos):
Abdulla Jihad

Abdulla Jihad (født 3. januar 1963) er en økonom fra Maldiverne, der var landets vicepræsident under præsident Abdulla Yameen fra 22. juni 2016 til 17. november 2018.

Han blev 8. august 2007 udnævnt til direktør for Maldivernes centralbank, en post, som han beholdt i knap et år til 15. juli 2008. Han har tidligere arbejdet i Finans- og Planlægningsministeriet, Finansafdeling og byggemyndighederne. Fra 2005 var han finansminister og vicedirektør i centralbanken.

Han har studeret økonomi ved University of the South Pacific på Fiji i 1989, og senere tog han en mastergrad i økonomi fra University of Waikato på New Zealand.

Jihad overtog embedet som centralbankdirektør efter Qasim Ibrahim og blev efterfulgt af Fazeel Najeeb.

Eksterne link 
  Maldivernes centralbank

Centralbankchefer
Politikere fra Maldiverne
Artigas (departement)

Artigas er det nordligste af de 19 departementer i Uruguay. Departementet har et areal på 11.928 kvadratkilometer, og et indbyggertal (pr. 2004) på ca. 78.219. Det er opkaldt efter den uruguayanske nationalhelt José Gervasio Artigas.

Artigas-departementets hovedstad er byen Artigas.

Departementer i Uruguay
Fazeel Najeeb

Fazeel Najeeb er en maldivisk økonom og jurist. Han har været direktør for Maldivernes centralbank siden oktober 2008.

Najeeb er yngre bror til parlamentsmedlem Abdulla Maseeh og er uddannet i erhvervsret. 

Da centralbankens forrige direktør trak sig i august 2008, havde præsident Mohamed Nasheed den tidligere finansminister Arif Hilmy som førstevalg, men efter at han takket nej, blev Najeeb valgt i stedet. Før han overtog posten som centralbankdirektør, var han direktør for det internationale samarbejde i Handelsafdelingen, før han flyttede til Storbritannien for at tage en Ph.D-grad i immaterialret.

Referencer

Eksterne link 
http://www.mma.gov.mv 

Personer fra Maldiverne
Centralbankchefer
Canelones (departement)

Canelones er et af de 19 departementer i Uruguay. Departementet har et areal på 4.536 kvadratkilometer og et indbyggertal (pr. 2004) på 485.240.

Canelones-departementets hovedstad er byen Canelones.

Departementer i Uruguay
Muhsin Yazıcıoğlu

Muhsin Yazıcıoğlu (født 31. december 1954, død 25. marts 2009) var en tyrkisk politiker og medlem af parlamentet i Tyrkiet. Han var leder og grundlægger af partiet (BBP), et højreorienteret, nationalistisk politisk parti. 

Yazıcıoğlu blev født i år 1954, i en lille landsby ved navn Elmali i Sarkisla (Sivas). I Sarkisla studerede han fra grundskole til gymnasium, efter det studerede han veterinær medicin på universitetet i Ankara. 

Yazıcıoğlu døde den 25. marts 2009, ved en helikopteruheld, i den sydøstlige tyrkiske provins Kahramanmaraş, efter et politisk besøg var han på vej til det næste møde i Yozgat kun fire dage før kommunalvalget.

Parlamentsmedlemmer
Politikere fra Tyrkiet
Omkomne ved helikopterulykker
Cerro Largo

Cerro Largo er et af de 19 departementer i Uruguay. Departementet har et areal på 13.648 kvadratkilometer og et indbyggertal (pr. 2004) på 86.564

Canelones-departementets hovedstad er Melo.

Departementer i Uruguay
Colonia (departement)

Colonia er et af de 19 departementer i Uruguay. Departementet har et areal på 6.106 kvadratkilometer, og et indbyggertal (pr. 2004) på 119.266.

Colonia-departementets hovedstad er byen Colonia.

Departementer i Uruguay
Durazno (departement)

Durazno er et af de 19 departementer i Uruguay. Departementet har et areal på 11.643 kvadratkilometer, og et indbyggertal (pr. 2004) på 58.859.

Durazno-departementets hovedstad er byen Durazno.

Departementer i Uruguay
Flores (departement)

Flores er et af de 19 departementer i Uruguay. Departementet har et areal på 5.144 kvadratkilometer, og et indbyggertal (pr. 2004) på 25.104.

Flores-departementets hovedstad er byen Trinidad.

Departementer i Uruguay
Florida (departement)

Florida er et af de 19 departementer i Uruguay. Departementet har et areal på 10.457 kvadratkilometer, og et indbyggertal (pr. 2004) på 68.636.

Florida-departementets hovedstad er byen Florida.

Departementer i Uruguay
Lavalleja

Lavalleja er et af de 19 departementer i Uruguay. Departementet har et areal på 10.016 kvadratkilometer og et indbyggertal (pr. 2004) på 60.925.

Lavalleja-departementets hovedstad er Minas.

Departementer i Uruguay